Heinrich Gahlnbäck

Heinrich Eduard Gahlnbäck (12. jaanuar 1805 Tallinn – 20. november 1890 Kuressaare) oli Saaremaa vaimulik.

Õppis aastatel 1819–1824 Tallinna Kubermangugümnaasiumis. Tartu Ülikooli usuteaduskonnas õppis ta aastatel 1824–1827, aastatel 1828–1829 täiendas end Berliinis. Akadeemiliselt oli Korporatsioon Estonia liige. Töötas aastatel 1830–1832 koduõpetajana Eestimaal. Ordineeriti 10. märtsil 1832 õpetajaks.

Oli aastatel 1832–1834 Mustjala Anna koguduse adjunktõpetaja ja 1834–1888 Püha Jakobi koguduse õpetaja. Aastatel 1842–1887 oli ta Saaremaa pastorileskede ja -orbude abistamiskassa juht. Aastatel 1842–1887 kuulus ta Saaremaa provintsi koolikolleegiumisse. Emerituuris olles elas KuressaaresDie evangelischen Prediger Livlands bis 1918. Böhlau Verlag Köln, Wien 1977.

 Tunnustus 
1863 – kullatud rinnarist

 Isiklikku 
Tema õemees Johann Reinhold Hunnius oli Karja Katariina koguduse õpetaja.

 Viited 

 Välislingid 

Kategooria:Baltisaksa vaimulikud
Kategooria:Gahlnbäckid
Kategooria:Gustav Adolfi Gümnaasiumi vilistlased
Kategooria:Korporatsioon Estonia liikmed
Kategooria:Mustjala Anna koguduse vaimulikud
Kategooria:Püha Jakobi koguduse vaimulikud
Kategooria:Saaremaa vaimulikud
Kategooria:Tartu Ülikooli usuteaduskonna vilistlased
Kategooria:Sündinud 1805
Kategooria:Surnud 1890